Diari Oficial de la Generalitat Valenciana


Sumari del DOGV 6563, del 12-07-2011 (2011/7900)

Resolució de 28 de juny de 2011, de la Conselleria d'Infraestructures, Territori i Medi Ambient, relativa a la informació pública complementària de l'alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres: 11-V-1383. Projecte d'expropiació Autovia de Llíria-Casinos. Província de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6563

Data del DOGV
:   12-07-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/7900


Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Resolució de 28 de juny de 2011, de la Conselleria d'Infraestructures, Territori i Medi Ambient, relativa a la informació pública complementària de l'alçament d'actes prèvies a l'ocupació i actes d'ocupació de l'expedient d'expropiació forçosa incoat amb motiu de les obres: 11-V-1383. Projecte d'expropiació Autovia de Llíria-Casinos. Província de València. [2011/7900]  
La disposició addicional de la Llei 12/2004, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana (DOGV núm. 4913), establix la urgent ocupació dels béns i drets afectats d'expropiació forçosa com a conseqüència de l'execució de les obres compreses en el II Pla de Carreteres de la Comunitat Valenciana i les altres indicades en la disposició esmentada. El projecte va ser aprovat amb data 4 de febrer de 2003 pel director general d'Obres Públiques de la Conselleria d'Infraestructures i Transport.  
En conseqüència, se sotmet a informació pública la relació de béns i drets afectats, només a l'efecte d'esmenar les possibles errades que s'hagen pogut produir en fer la relació dels béns i drets afectats per la urgent ocupació (article 56 del Reglament d'Expropiació Forçosa).  
  
Termini: quinze dies a partir de la publicació del present anunci en el DOCV.  
Alçament d'actes prèvies a l'ocupació i actes d'ocupació dels béns i drets afectats per l'expropiació forçosa.  
  
Lloc: Ajuntament de Llíria (Sala de Comissions)  
Dia Hora  
28.07.2011 10.00  
  
El present assenyalament serà notificat per cèdula als afectats la relació dels quals es troba exposada en el tauler d'edictes de l'ajuntament indicat i en esta Conselleria, situada en l'avinguda de Blasco Ibáñez, núm. 50. A l'acte esmentat s'haurà d'aportar el títol de propietat i l'últim rebut de contribució, per si fóra exigible.  
Es comunica que el present anunci es publica també als efectes que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que dóna la Llei 4/1999 per als interessats que consten com a desconeguts o per als interessats el domicili dels quals no es coneix.  
Informació:  
Conselleria d'Infraestructures, Territori i Medi Ambient.  
46910 València: av. de Blasco Ibáñez, núm. 50, tel. 628 337 899.  
  
València, 28 de juny de 2011.- La consellera d'Infraestructures, Territori i Medi Ambient: Isabel Bonig Trigueros.